Cesarhanmun/geonobi-data huggingface dataset:
地名: 南陽 (京畿道, 都護府)
年: 1398.0

○道傳字宗之, 號三峯, 安東
              奉化人, 刑部尙書云敬之子。 前朝恭愍庚子, 中成均試, 壬寅, 中同進士, 累遷至通禮門祗(侯)
                〔候〕
              。 丙午, 連喪父母, 廬墓終制。 辛亥, 召拜太常博士。 恭愍親享宗廟, 道傳按圖製樂器。 遷禮儀正郞、藝文應敎, 進成均司藝。 甲寅, 恭愍薨, 乙卯, 殘元使者至境上, 道傳曰: "先王決策事明, 今迎元使不可。 且元使欲加我罪名而赦之, 其可迎乎?" 時宰不聽, 道傳强言之, 見怒貶會津。 甲子, 賀聖節使鄭夢周, 擧爲書狀官赴京, 還拜成均司成。 丁卯, 乞郡爲南陽府使。 戊辰, 上當國, 召拜大司成, 屢獻計, 陞密直提學、知貢擧。 爲十學都提調, 敎詳明太一諸算法, 移藝文提學, 作《胗脈圖訣
                  〔診脈圖訣〕
                》。 己巳, 與趙浚等, 請革私田。 恭讓立, 陞三司右使, 以中興功臣封忠義君。 庚午, 陞政堂文學。 尹彛、李初誣罔之獄作, 道傳力主其議, 鄭夢周言於上, 寢之。 道傳以計稟使如京。 辛未, 上言刑賞得失, 恭讓不能容, 貶羅州。 壬申, 召還, 與南誾等定計推戴。 上卽位, 策勳爲一等, 加門下侍郞贊成事、兼判尙瑞。 又以計稟使如京, 陞判三司事、兼判三軍府事。 爲三道都統使, 作《陣圖》、《蒐狩圖》、《經國典》、《經濟文鑑》。 又作樂歌, 有《夢金尺》、《受寶籙》、《文德》、《納氏》、《靖東方》等曲。 與鄭摠等, 修撰《高麗國史》。 封奉化伯, 階特進崇祿。 丙子, 同知貢擧, 始用初場講經之法。 丁丑, 宣撫東北面, 定州郡名, 築孔州城。 戊寅春, 還, 上迎勞以厚。 道傳天資聰敏, 自幼好學, 博覽群書, 議論該洽, 常以訓後生闢異端爲己任。 嘗窮居偃仰, 自謂有文武才。 從上至東北面, 道傳見號令明肅、卒伍整齊, 進而密言曰: "美哉此軍, 何事不可濟?" 上曰: "何謂也?" 道傳對曰: "謂擊倭寇于東南方耳。" 營前有老松一株, 道傳請留詩松上, 白而書之曰: "蒼茫歲月一株松, 生長靑山幾萬重。 好在他年相見否? 人間俯仰便陳蹤。" 及開國之際, 往往醉中微誦曰: "不是漢
              高用子房, 子房乃用漢
              高。" 凡可以贊襄者, 靡不謀之, 卒成大業, 誠爲上功。 然以量狹, 多忌且怯, 必欲害其勝己, 報其宿憾, 每勸上殺人立威, 上皆不聽。 所撰《高麗史》, 恭愍以後筆削, 多不以實, 識者非之。 初道傳師事韓山
              李穡, 與烏川
              鄭夢周、星山
              李崇仁爲友, 情好實深。 後欲納交趙浚, 讒毁三人, 以成仇怨。 又以外祖禹延妻父金戩, 嘗爲僧, 潛奸奴樹伊妻, 生一女, 是爲道傳外祖母。 禹玄寶子孫以戩姻族, 熟聞其說。 道傳當初除拜, 告身淹滯, 謂爲玄寶子孫, 揚說使然, 積其憤怨。 及其得志, 必欲陷玄寶一門, 釀成其罪, 陰嗾居正等, 殺其三子及崇仁等伍人。 乃與南誾等, 欲挾幼孼, 恣行己志, 謀害宗親, 身與三子, 俱及於死。 誾, 晋州
              宜寧人, 檢校侍中乙蕃之子。 恭愍甲寅, 中成均試, 僞朝庚申, 拜社稷壇直。 乙丑, 倭寇作耗三陟郡, 城小且危, 難其守, 誾自薦以行。 旣到郡, 寇猝至, 誾開城門, 率十餘騎突出擊之, 寇敗走。 事聞, 以司僕正召還。 戊辰, 從上至威化島, 與趙仁沃等, 獻回軍之議, 且密謀推戴, 以上嚴謹, 不敢發言。 旣還, 密言於殿下, 殿下戒以勿言。 己巳, 拜鷹揚軍上護軍、兼軍簿判書, 庚午, 陞密直副使。 壬申, 恭讓信讒疑忌, 事且不測, 殿下乃召誾, 令與素歸心者, 密議推戴。 及上卽位, 拜判中樞院事, 賜奮義佐命開國功臣之號。 累遷至參贊門下府事、兼判尙瑞寺事、右軍節制使。 丁丑, 封宜城君。 誾性豪邁無檢束, 自幼好奇計, 開國之際, 功在上列。 然以不學識闇, 贊成康氏奪嫡之計, 遂與道傳等, 圖擅國柄, 欲去宗親, 卒及於禍, 年四十五。 子四, 景壽、景祐、景福、景祉。 孝生, 順天
              富有人, 知錦州
              仁立之子。 僞朝庚申, 中成均試。 癸亥, 登乙科第二人, 由堂後積官至掌令。 以世居全州, 素歸心於上, 得與開國功臣之列。 自中丞出按慶尙, 陞中樞院副使。 又爲慶尙道都觀察使, 制造兵器, 人稱精巧。 官至藝文館大提學、富城君。 年五十。 子道源。 葳, 密陽人。 初仕恭愍, 以至僞朝, 歷仕中外, 見稱才能。 金海、晋州、雞林、永興, 皆其所歷。 屢擊倭寇, 國家知有將略, 累遷至密直副使。 出鎭合浦, 領舟師攻破對馬島。 及上卽位, 朴仲質等在逮辭及, 臺諫連章請置極刑, 上營救俾全。 陞參贊門下府事, 命典禁軍。 至是, 諸王子召之, 率甲士出闕門遲回, 以至於死。 子耆。 曼殊, 文化人, 右副代言總子。 恭愍朝, 爲寶馬陪行首, 癸卯, 拜將軍, 累遷至密直副使。 丁巳, 從上豐海道, 擊倭寇, 戊辰, 從上至威化島, 與議回軍, 拜知門下, 稱爲回軍功臣。 庚午, 拜門下評理, 辛未, 兼鷹揚軍上護軍。 及上卽位, 稱爲原從功臣, 拜商議門下府事。 及是, 率其子源之至, 罔知進退, 皆及於死。 子三人, 長卽源之, 次隱之、衍之。
地名: 南陽 (京畿道, 都護府)
年: 1407.0

○己卯/太上王捨新殿爲寺, 以都僧統雪悟爲住持。 上賜名興德, 屬華嚴宗, 賜田二百結、奴婢五十口。 革宗屬額內南陽
              貫華寺, 移其田民給之。

○庚子/南陽君
              洪吉旼卒。 吉旼, 檢校中樞院副使普賢之子。 洪武丙辰, 以典法正郞登第, 嘗按廉江陵道, 痛抑豪强, 略不屈撓, 以司憲掌令召。 恭讓君庚午, 拜右司議大夫, 及鄭夢周爲右相, 吉旼謂同舍曰: "此人起自寒微, 憑恃寵遇, 囚逐言官, 紊亂田制, 豈宜居冢宰之任!" 遂不署告身, 坐此失官。 壬申七月, 太上王受命, 拜左副承旨, 錄開國功爲二等, 賜推誠協贊功臣之號。 再轉商議中樞院事, 進階資憲, 封君就第。 卒年五十五, 諡文景。 吉旼家世貴顯鉅富, 奴婢千餘人, 然性端亮, 不事奢麗。 一子汝方。
地名: 南陽 (京畿道, 都護府)
年: 1412.0

○朴抵生自殺。 抵生, 故典書忱之子也。 丙戌夏, 與繼母郭爭家産, 訟于憲府, 郭言抵生嘗奸父妾婢波獨。 抵生弟剛生時爲議政府檢詳, 昏曉造請, 以是證佐雖具, 獄久不決, 外議皆咎憲府。 上聞而鄙之, 其年七月, 命司憲府劾前等臺員稽留詞訟之罪, 流前大司憲許應于連山, 執義李孟畇于原州, 掌令李明德于谷山, 持平許恒于鎭州。 於是, 掌令金晊、持平李繩直, 請收郭氏爵牒, 與抵生、波獨一處憑問, 從之。 晊等亦以剛生之故右抵生, 痛拷郭氏, 聞者憤嘆。 郭氏子訥生撾申聞鼓訟冤, 上命釋郭氏, (遣)
                〔譴〕
              責晊、繩直等勿視事, 尋出晊爲南陽府使, 繩直知宜州事。 大司憲韓尙敬等啓曰: "晊等痛栲郭氏, 已爲不公。 況郭氏之罪雖實, 據律當在二罪以下。 宥令已布, 曾不之顧, 挾私而行, 非耳目之官奉法之意也。" 乃罷晊、繩直職。
地名: 南陽 (京畿道, 都護府)
年: 1434.0

○召司諫院左正言南陽德曰: "今推檜巖寺僧, 何事也?" 陽德啓曰: "聞婦女上寺留宿推之, 大夫人與敦寧安壽山妾等, 到寺留連, 其餘十五六婦女, 未知姓氏, 移文推之。" 上曰: "予聞此事, 心實驚駭。 婦女則不識事理, 壽山則予已切責之矣。 且此事, 雖成罪名, 不過違令, 況大夫人義不加罪, 何必成其罪名? 姑置勿推可也。" 陽德啓曰: "大夫人則宜當勿推, 其他婦女, 亦多上寺, 累日留宿。 雖不立法, 婦女上寺, 義所不當, 況婦女與尼僧上寺, 以失節論, 載在《六典》, 其婦女本不知事理, 使之上寺家長之罪, 不容釋矣, 須當見推懲戒。" 上曰: "予心以謂隨從婢之多也。 若家門婦女, 則誠爲未便, 竝皆推劾以聞。" 大夫人, 謂中宮母親安氏也。
地名: 南陽 (京畿道, 都護府)
年: 1455.0

○甲戌/御經筵, 上謂經筵官曰: "州郡合幷, 各言其志。" 參贊官成三問曰: "州郡合幷, 雖未卒行, 請自小邑試之。" 侍講官宋處寬曰: "州郡合幷, 實爲騷擾。 但犬牙相入, 不可不割正, 然未可一時竝擧, 姑合小縣, 以試便否。" 上曰: "昨日皆云犬牙不可大正, 以廣州言之, 其地遠入南陽之境, 若割而與他, 則海産難得, 未可也。" 處寬曰: "若進上海産, 則移定亦可, 彼常時使客支供, 自有土産, 況山郡亦多, 何必計海産有無?" 左司諫愼詮、持平安重厚曰: "人吏官奴婢等, 新徙失業, 不可不慮。" 重厚又曰: "殿下卽政之初, 不宜騷擾。" 上曰: "卽政之初, 尤當更張。 但議論紛紜, 請仍舊者多, 故停之耳。"
地名: 南陽 (京畿道, 都護府)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 南陽 (京畿道, 都護府)
年: 1461.0

○乙未/御思政殿, 受常參、視事。 上謂兵曹參判金國光曰: "凡軍士皆有主將統察諸事, 獨兼司僕無之, 今欲置將, 速與宰樞等議之。" 僉曰: "允當。" 卽以南陽府院君
              洪達孫、右贊成具致寬、戶曹判書曺錫文、知中樞院事金淳爲司僕將, 仍命一員入直, 隨駕時乘司僕馬, 常參時如諸衛將, 褒貶時與提調同議。 都承旨金從舜啓宗成職頒祿之數, 上問左贊成黃守身。 守身歷陳不可多與, 以爲諸倭希望之階, 上召諸宰就前曰: "初欲除成職以官, 用答其意, 今更思之, 若多賜禮物, 則諸島之人, 必竟相希恩。 然此則不足慮也, 成職拜官之後, 稱臣事之, 未可知也, 王牌禮物必須遣使賜之, 以禮郊迎, 亦未可知也, 姑停之何如。" 守身啓: "臣意如此", 從舜啓除職, 則恐啓自中之亂。" 上笑曰: "以夷狄攻夷狄, 何足介乎?" 命議于政府、六曹。 政府、六曹啓: "宗成職非通書於禮曹, 但私通皮尙宜, 且其書中無受職之語, 但有受職高下之言, 其意不過欲知祿俸之數, 不可信此私書遽授職也。 今宜令禮曹答成職書啓云 ‘豆奴銳來言欲受本國官職, 然無足下書, 不可取信, 所寄皮尙宜書, 係是私書, 且無受職之事, 不宜啓達。 如欲受職, 當更見示。’ 以此幷說豆奴銳, 又以事目付皮尙宜, 傳語成職。" 其事目: "一, 宗成職若言受職事, 答曰, ‘足下若欲受職, 備書書契。 殿下必有處置。 足下如受官職, 以官祿計給, 則不勞年年來請。’ 一, 若問官職高下及別有俸祿與否, 答曰, ‘非小臣所得知。’"

○癸巳/御思政殿, 引見兀良哈
              亏奴哈等五人、尼麿車兀狄哈
              歹松哈等五人、宗親、諸將及領議政鄭昌孫、左議政申叔舟、南陽府院君
              洪達孫、文城君
              柳洙、行護軍權聰ㆍ李孝溫、承旨等入侍設酌。 傳于亏奴哈曰: "汝子將家奴聞其母死服衰, 聞汝欲令啖肉, 汝子在汝地, 則可矣。 今爲我國宰相, 故不可食肉, 然汝以父而請之, 故除三年, 只行百日, 汝知之。" 亏奴哈對曰: "吾子年少, 雖行百日, 且恐生病。" 曰: "特從汝請, 卽當勸肉。" 命召將家奴以吉服佩劍而入, 亏奴哈見之揮淚, 賜肉, 傳于亏奴哈曰: "今雖因汝之請令食肉, 然動樂處, 不可起舞, 田獵時不可殺生。"
地名: 南陽 (京畿道, 都護府)
年: 1464.0

○全羅道
              古阜船軍林陽茂、金堤
              鄭連等五人詣承政院密啓曰: "羅州牧使宋益孫潛有異志, 連結古阜郡事柳晡、興德縣監金徽、井邑縣監李文饒、茂長縣監由峻, 潛通於南陽府院君
              洪達孫, 謀爲不軌。 蹤迹荒唐, 且益孫有悖逆之言, 故來告耳。" 命義禁府都事洪剛往羅州, 拿益孫及判官崔昕首吏各一人來, 知事鄭忠源拿晡、徽、文饒、峻及事干古阜人金得精ㆍ尹毛隱ㆍ論伊、南原人孫今ㆍ孫成己、僧弘識、書員崔守萬、益孫奴金金等來, 又命囚林陽茂等於義禁府, 以待益孫之來。

○壬申/兵曹啓: "永膺大君
              琰、誼城君
              寀、南陽府院君
              洪達孫等不墾平安、黃海道陳地, 請限乙酉十二月督送琰等之奴, 徙居兩道, 若不及限, 則論本主及所在官吏罪。" 從之。
地名: 南陽 (京畿道, 都護府)
年: 1466.0

○戊戌/幸永膺大君
              琰第。 高靈君
              申叔舟、左議政黃守身、左贊成崔恒、中樞府同知事任元濬、吏曹判書韓繼禧、戶曹判書盧思愼、上黨君
              韓明澮、南陽君
              洪達孫、中樞府同知事徐居正、兵曹參判朴仲善、參議朴徐昌、參知韓致禮等隨駕。 上與叔舟等論飮酒。 叔舟等啓: "守身之兄前中樞致身, 氣力尙强, 老猶能飮, 日與守身飮且戲。 守身嘗往致身家, 見園柿偸來, 請其兄饋之曰: ‘幸得早紅柿, 欲與兄共嘗。’ 致身食而甘之曰: ‘汝後復如是。’ 相與痛飮。 致身還家, 見園柿曰: ‘我墮守身術中矣。’ 兄弟相友, 每每如是。" 上笑謂琰曰: "汝偸我物, 當如守身兄弟。" 命召致身, 令進酒。 遂拜都摠管。 上目同副承旨李壽男, 謂叔舟曰: "此吾新承旨也。 卿等第觀予取人。" 對曰: "非上鑑, 安能如是乎?" 致身, 故宰相喜之子, 在世宗朝, 已判戶曹。 及上卽位, 以舊臣不失其祿。 頃以咸吉道相換奴婢濫占事落職, 在家有年矣。
地名: 南陽 (京畿道, 都護府)
年: 1469.0

○以洪達孫爲南陽君, 李恕長
              全城君, 具壽永折衝將軍行義興衛副護軍。 上以達孫, 從世祖靖難有殊勳, 且曾爲議政而奉朝賀, 故改授之。 達孫武人, 才德無有出人者, 以功參靖難佐翼, 位極崇品, 至經台府。 家有嬖妾十餘人, 荒于酒色, 然不爲子弟親族求恩澤。 壽永將娶永膺大君
              琰女, 故授是職。 壽永旣婚數日, 中樞許亨孫、閔孝源、具謙等, 訪壽永于琰第, 壽永久不出迎, 亨孫趨出, 不肯入座。 大君妻宋氏, 使言於亨孫曰: "予於我家, 本非親戚, 我以女壻之故, 許一座, 何得慢耶?" 遂撤座, 亨孫等慙退。 亨孫狂妄, 每事類此。 旣而客又至, 宋令壽永厚遇, 盛陳珍羞, 別設一榻, 圍以寶障, 坐壽永于其中, 婢子數十人, 皆宮粧列侍左右, 僭擬宮禁。 初琰愛宋, 宋性妬悍, 琰畏宋, 姬妾罕見其面。 嘗爲人欲遺一弊衣, 猶難之, 必取可於宋, 若不許, 終不得與。 及臨絶, 有側室所出子, 令婢取所藏服玩與之, 宋與其一分, 餘皆還取。 琰卒, 宋盡賣寶物, 營建佛刹, 經費百萬。 有僧號持戒者, 宋必迎而親禮之, 有識非之。
地名: 南陽 (京畿道, 都護府)
年: 1470.0

○先是, 命曾經政丞及議政府、六曹參判, 議世祖大祥後睿宗喪制。 河東府院君
              鄭麟趾、靑松府院君
              沈澮、右贊成盧思愼、刑曹判書咸禹治、兵曹判書李克培、戶曹判書徐居正、吏曹判書權瑊、工曹判書梁誠之、禮曹判書金謙光、吏曹參判鄭崇祖、禮曹參判李承召、戶曹參判宋文琳、工曹參判韓㠖議: "喪制, 國之大事, 正喪、短喪外, 無他權制。 世祖大王喪畢後, 大王大妃侍從之人服色, 宮內從吉, 朝廷因素服, 以終睿宗之喪, 何如?" 蓬原府院君
              鄭昌孫、高靈府院君
              申叔舟、上黨府院君
              韓明澮、綾城府院君
              具致寬、仁山府院君
              洪允成、南陽府院君
              洪達孫、上洛府院君
              金礩、領議政尹子雲、右議政韓伯倫、刑曹參判李克墩議: "大王大妃已除睿宗之服, 世祖喪畢後, 凡侍從者禮宜從吉。 一宮之內, 吉、凶混處, 其於情禮, 似未穩當, 世祖禫後, 權除從吉, 可也。 然古制三年而除, 或以日易月, 二十七日而除, 睿宗之喪, 行已十月, 易月之制, 則已過; 三年之制則未及, 竝無所據。 今權宜從吉, 出於不得已耳。 權亦不拘於故例, 世祖禫後, 睿宗小祥, 纔隔旬日, 權着禫服, 至睿宗練日, 服練行祭, 而除喪, 仍服禫服; 中月而禫, 而祔廟, 何如?" 兵曹參判李永垠議: "三年通喪, 臣子當據大經, 不可輕易從權以議之。 但睿宗之喪, 在世祖大祥後, 則大王大妃釋衰服禫, 其侍從亦釋衰服禫。 殿下於壓尊之地, 不可以凶服處之。 且世祖祔廟後服色, 異處之亦難。 大王大妃旣卽吉, 則當進豊呈, 不可以睿宗喪廢之。 此時殿下不可以凶服見, 又不可從權吉服而還釋矣, 此皆事之難處。 臣意以謂, 世祖大祥之日, 從權竝除睿宗之喪, 何如? 又若睿宗喪, 旣除於世祖大祥之日, 則景安殿祭, 依永昌殿行之; 祔廟, 則於世祖祔廟時同祔。" 至是, 命更議于尊屬宗親。 孝寧大君
              (補)
                  〔&#x25677;〕
                
              、密城君
              琛、銀川君
              穳、鎭南君
              終生、樂安君
              寍、王山君
              躋議, 與鄭昌孫議同。 從昌孫等議。 仍傳曰: "今從吉, 外人豈知予不得已之意哉? 其諭諸中外, 俾知其由。" 遂下懿旨禮曹曰: "三年通喪, 本乎天經, 固當自盡。 然今予方聽斷庶務, 屬闋世祖大王之服, 凡侍從予者, 亦宜從吉, 第因睿宗之喪未除, 一國之內, 吉、凶相混, 其於情禮, 實爲未穩。 古者諒陰三年不言, 厥後從權卽政, 且以日易月, 二十七日而除, 是豈樂爲? 皆出於不得已也。 以今揆古, 諒陰之制, 不可行於今日, 問于宗戚、大臣, 皆以爲: ‘從權適變。’ 合有降殺。 其自睿宗小祥過後, 釋衰從吉, 三年終制後, 陞祔大廟如禮, 其中節目, 磨鍊施行。" 又命議京畿各驛, 除下道驛吏移役之法。 鄭昌孫、申叔舟、韓明澮、具致寬、沈澮、洪允成、金礩、尹子雲、李克墩議: "彫殘各驛, 以他驛吏, 輪次移役, 不勝其苦, 或至逃散, 不能自存, 彼此俱困, 實爲未便。 令其道觀察使, 親考殘驛人吏、助役、日守、轉運奴婢口數及立馬位田之數以啓, 計其殘盛, 量給助役人戶, 永除移役, 何如?" 鄭麟趾、洪達孫、韓伯倫、盧思愼、李克培、徐居正、權瑊、梁誠之、金謙光、鄭崇祖、李承召、韓㠖、李永垠、宋文琳議: "蘇復之策, 移役外, 他無可行條件。 仍舊何如?" 咸禹治議: "各其驛奴, 以附近諸司奴及亂臣奴, 量數充給, 除下道驛吏移役, 何如?" 從昌孫等議。 又議昭悼公立後春城君
              譡陞職可否。 鄭麟趾、鄭崇祖、李承召、宋文琳、韓㠖、李永垠議: "昭悼公得罪宗社, 其立後春城君, 世代疏遠, 不宜陞職。" 鄭昌孫、申叔舟、韓明澮、具致寬、沈澮、洪允成、洪達孫、金礩、尹子雲、盧思愼、李克墩議: "昭悼公得罪宗社, 不得正諡, 不宜論以王子之例。 世宗承太宗之志, 立後奉祀, 恩亦至矣。 雖以王子待之, 春城君以世代考之, 則於昭悼公, 在曾孫之行, 例不宜陞職。 且昭悼公非不遷之主, 其奉祀, 當止三代。 春城君宜從本職, 奉祀三代而止。" 韓伯倫、咸禹治、李克培、徐居正、權瑊、梁誠之、金謙光議: "昭悼公立後, 依王子、諸君例, 何如?"
地名: 南陽 (京畿道, 都護府)
年: 1473.0

○刑曹三覆啓: "咸安囚奴白哲與白丁莫山等三人, 盜南孝仁等家牛馬罪, 依受敎, 三人以上成群爲盜, 爲首者絞待時。 安山囚白丁朴檢同ㆍ朴貞、南陽囚白丁從南ㆍ趙山、水原囚白丁吳得夫ㆍ金末同ㆍ徐孟雨, 劫陳叔良家强盜罪, 律該斬不待時, 依受敎, 妻子永屬所居邑奴婢。" 皆從之。
地名: 南陽 (京畿道, 都護府)
年: 1475.0

○刑曹三覆啓: "全州囚白丁小高山、南陽囚私奴每邑山强盜罪, 律該斬不待時。" 從之。
地名: 南陽 (京畿道, 都護府)
年: 1480.0

○絞於乙宇同。 於乙宇同, 乃承文院知事朴允昌之女也, 初嫁泰江守仝, 行頗不謹。 仝嘗邀銀匠于家, 做銀器, 於乙宇同見而悅之, 假爲女僕, 出與相語, 意欲私之。 仝知而卽出之, 於乙宇同, 還母家, 獨坐悲歎, 有女奴慰之曰: "人生幾何, 傷歎乃爾? 吳從年者, 曾爲憲府都吏, 容貌姣好, 遠勝泰江守, 族系亦不賤, 可作配匹。 主若欲之, 當爲主致之。" 於乙宇同頷之。 一日, 女邀從年而至, 於乙宇同迎入與奸。 又嘗以微服, 過方山守
              瀾家前, 瀾邀入奸焉, 情好甚篤, 請瀾刻名於己臂涅之。 又端午日, 靚粧出游, 翫鞦韆戲于城西, 守山守
              驥, 見而悅之, 問其女奴曰: "誰家女也?" 女奴答曰: "內禁衛妾也。" 遂邀致南陽京邸通焉。 典醫監生徒朴强昌, 因賣奴, 到於乙宇同家, 請面議奴直, 於乙宇同, 出見强昌挑之, 迎入奸焉, 於乙宇同, 最愛之, 又涅名於臂。 又有李謹之者, 聞於乙宇同喜淫, 欲奸之, 直造其門, 假稱方山守伻人, 於乙宇同, 出見謹之, 輒持奸焉。 內禁衛具詮, 與於乙宇同, 隔墻而居, 一日見於乙宇同在家園, 遂踰墻, 相持入翼室奸之。 生員李承彦, 嘗立家前, 見於乙宇同步過, 問於女奴曰: "無乃選上新妓?" 女奴曰: "然。" 承彦尾行, 且挑且語, 至其家, 入寢房, 見琵琶, 取而彈之。 於乙宇同問姓名, 答曰: "李生員也, 曰長安李生員, 不知其幾, 何以知姓名?" 答曰: "春陽君女壻李生員, 誰不知之?" 遂與同宿。 學錄洪璨, 初登第遊街, 過方山守家, 於乙宇同窺見, 有欲奸之意, 其後遇諸途, 以袖微拂其面, 璨遂至其家奸之。 書吏甘義享, 路遇於乙宇同, 挑弄隨行, 至家奸焉, 於乙宇同愛之, 亦涅名於背。 密城君奴知巨非居隣, 欲乘隙奸之, 一日曉, 見於乙宇同早出, 刦之曰: "婦人何乘夜而出? 我將大唱, 使隣里皆知, 則大獄將起。" 於乙宇同恐怖, 遂招入于內奸之。 時方山守
              瀾, 在獄中, 謂於乙宇同曰: "昔甘同, 以多奸夫, 不坐重罪, 汝亦無隱所私, 多所逮引, 則可免重罪矣。" 以此, 於乙宇同, 多列奸夫, 瀾又引魚有沼、盧公弼、金世勣、金偁、金暉、鄭叔墀, 皆無左驗得免。 瀾供云: "有沼嘗避寓於乙宇同隣家, 潛遣人, 邀致其家, 奸於祠堂, 期以後會, 贈玉環爲信。 金暉遇於乙宇同
              社稷洞, 借路傍人家通焉。" 人頗疑於乙宇同之母鄭氏, 亦有淫行, 嘗曰: "人誰無情欲? 吾女之惑男, 特已甚耳。"
地名: 南陽 (京畿道, 都護府)
年: 1482.0

○前此有名貴同者, 投匿名書, 訴南陽府使蔡申保, 卽命京畿監司, 根尋貴同以啓, 至是觀察使孫舜孝啓曰: "有金河者, 訟于南陽府, 其京家有奴名貴同者也。" 卽命拿致貴同, 仍下匿名書及監司啓本于刑曹, 以鞫之。
地名: 南陽 (京畿道, 都護府)
年: 1498.0

○尹弼商啓: "柳子光云: ‘外方生員、 進士, 自稱司馬所。’" 子光遽曰: "吾當啓之。" 遂啓曰: "南原、咸陽皆臣本貫, 故臣親見之。 生員、進士別立一所, 名曰: ‘司馬。’ 私相聚集, 群飮橫議。 於人吏少有不愜, 輒鞭撻。 留鄕品官多是老劣, 故一邑人吏, 蔑視留鄕所, 反附司馬所, 其弊不貲。 爲守令者, 非徒不能禁之, 反給奴婢, 以典其所殖穀貨。 國家所設留鄕之外, 又有此輩私立一所, 甚不可。" 弼商啓: "七國之處士, 東漢之黨人, 趙宋
              洛、蜀黨, 近日金宗直姦黨, 皆成於群聚橫議, 如此之風, 所宜痛革。 請下書八道監司, 凡所謂司馬所, 一切革罷。" 子光謂弼商曰: "洪裕孫事, 亦可啓也。" 弼商啓: "南陽府有貢生洪裕孫者, 能詩文, 然行己甚怪。 與年少六、七輩爲黨, 自稱某也程, 某也朱, 時會江上人家, 着逍遙巾, 相與群飮誹謗。 嘗赴試, 不肯製述, 終日沈酣, 或書戲語而出。 此輩久在都下, 必詿誤後生, 請尋捕, 屛諸遐方。" 傳曰: "外間如此事, 予何得聞? 卿等此啓, 予甚嘉之。" 遂命義禁府尋捕裕孫。
地名: 南陽 (京畿道, 都護府)
年: 1503.0

○傳于賓廳曰: "李世俊事, 臺諫之言, 分明不直。 若果病不治事, 則世俊爲南陽已久, 吏曹亦當啓之。 此特以陞授之故, 言之耳。 士洪事, 非於此時, 分君子、小人也。 成宗朝已定其罪, 猶授之以職。 凡嫡長, 不問賢愚, 皆當承襲。 今之實封, 有何不可? 致元已經赦宥, 在所不治。 東平館, 謀利之地, 故人爭欲爲庫直, 其計以爲, 必因事聲罪去之後, 可得代之, 故攻發其所爲, 期於得罪也。 掌隷院官員, 亦安知其不欲以院奴代之耶? 吏曹注擬臺諫, 必得其人, 而授之, 然有貌恭, 而心不然者, 又安知其中之所存耶? 臺中議一事, 賢者以爲不可啓, 而不肖者以爲當啓, 則賢者亦將牽制於不肖者, 而黽勉從之。 近日, 臺諫數遞, 故初爲言官, 不深計度, 銳意以爲, 此事可啓, 而彼事亦可啓也, 朝進一說; 暮啓一事, 紛紜不置。 今後臺諫, 令久任, 使之度事體、審時務, 則賢者益勵, 必期於至善之域; 不肖者易慮, 將造於無過之地, 其天姓雖不可改, 然與賢者久處, 則不無遷善之理矣。" 柳洵啓: "世俊之病, 臣亦曾聞之。 非但今時然也, 前爲榮川郡守時, 亦嘗病不(受)
                〔坐〕
              衙。 然其爲人剛明, 故雖不逐日治事, 郡中以治, 多有政聲。"
地名: 南陽 (京畿道, 都護府)
年: 1504.0

○甲申/傳曰: "南陽爲奴內官徐壽眞, 卽放上送。"
地名: 南陽 (京畿道, 都護府)
年: 1507.0

○丁亥/御朝講。 檢討官安處誠曰: "《書》之一篇, 以明德敬德爲主, 此所以欽明, 爲開卷第一義也。 若深體如是等語, 反之於身, 則國家之治, 可立以待。" 特進官李蓀曰: "今左右所啓, 欽明之說甚善。 蓋以明德功夫, 在於敬之一字。 故堯之欽明, 舜之愼徽, 禹之祗承, 湯之聖敬, 文之敬止, 武之丹書, 皆以此也。 後世人主, 皆以敬德爲本, 則二帝三王之治, 可指日而致。 若不愼厥德, 則君臣上下, 庶政萬事, 皆失其道, 近日廢朝之事, 可鑑矣。 當是時, 孰不欲告之以敬德, 言出於口, 戮及其身, 禍延子孫, 雖欲言之, 不可得也。 今則聖明在上, 不待臣言, 而當敬之愼之也。 伏聞近日下素屛于弘文館, 命書可法可戒之辭, 爲左右觀省之資, 聖上之意, 可謂至矣。 然豈如堯ㆍ舜典之爲要乎? 臣歷事累朝, 聞見亦多。 爲上者, 若不敬愼以御其下, 則如戚里之輩, 將無以制矣。 昔元敬王后
              閔氏諸兄弟, 昭憲王后
              沈氏之父, 以褻僭不謹, 竟未保全, 此實由於太宗、世宗初不以嚴敬待之也。 近日聞內需司奴居南陽者, 與平人相鬪, 而其官人吏, 卽命拿來。 臣初聞之, 不覺驚動, 疑廢朝之事, 將自此復起也, 幸以赦見原。 若於此類, 不以嚴敬處之, 其弊亦將難救矣。" 掌令金彦平曰: "李蓀所啓, 皆當於理。 人主之治, 誠不過於敬之一字, 請留念焉。 且崔秀俊之罪, 雖已經赦, 其用心甚爲奸巧, 不可赦也。" 上顧問左右曰: "何如?" 領事申浚曰: "果如臺諫所言。 則雖經赦, 治罪亦當。" 上曰: "旣已蒙宥, 而又遞職, 不可罪也。"
地名: 南陽 (京畿道, 都護府)
年: 1523.0

○傳于左右相曰: "今觀張彦良書狀之辭, 倭奴已去于忠淸、全羅等道, 非徒不能生擒, 淹留二十餘日, 自西向南, 海路夷險, 莫不知之, 生還本土, 則必有後患。 爲今之計, 莫如急遣宣傳官于黃海、京畿、忠淸、全羅四道, 諭助防將、兵ㆍ水使等, 令不待倭船現形, 搜討諸島, 竝擧挾擊, 無使逃還可也。" 御思政殿, 引見左右相。 李惟淸曰: "中林招辭則頗似有理, 故使之招諭矣。 然以一隻船, 多殺害人物, 而竟能生還, 則豈謂國家有人乎? 更下書于倭船所向處, 使之掩擊可也。" 上曰: "隨其現形而討之, 則恐失機會。 諸島可疑處, 無遺搜討何如?" 惟淸曰: "上敎至當。" 權鈞曰: "候望專不謹, 故現形仁川, 歷過南陽, 而了不能知是甚不可。" 惟淸曰: "烽火之不謹, 果如鈞所啓。" 上曰: "若實朝貢者, 則生擒送還, 於事體甚當, 今則勢不可也。 其速分遣宣傳官于京畿、忠淸、全羅等道, 搜討捕獲。"
地名: 南陽 (京畿道, 都護府)
年: 1593.0

○己卯/上幸平壤。 申時, 上幸大同館, 接見李提督。 上曰: "大人盡力於小邦之事, 小邦君臣不勝感仰。 聞, 千萬意外, 科道官有彈章云, 小邦君臣, 驚嘆罔極。" 提督曰: "國王爲辨白, 多謝多謝。" 上曰: "小邦臣民, 日夜望大人拯濟。" 提督曰: "今日欲議于國王, 頃者, 倭奴欲見天朝官, 遣總兵二人, 則倭賊言: ‘日本貢於天朝久矣, 自嘉靖十二年, 絶不相通。 更欲朝貢, 朝鮮阻絶入貢之路, 是以來之。 若知天兵在此, 其何敢如是?’ 云。 俺轉報經略, 經略遣沈惟敬入賊中, 則 ‘當初寧有犯上國之志。 若許貢, 則當退兵。’ 行長曰: ‘吾等率七萬兵而無功, 淸正提二萬軍, 得朝鮮王子, 彼自以爲功, 吾深憤焉。 若許貢, 則請捲兵而歸’ 云。 爾國必欲復讎, 進勦不難矣, 勦之不盡, 而或遺其半, 則不數年必再擧兵以來, 爾國其可種種請兵於天朝耶? 然國王若必欲進討, 當進討。" 上曰: "倭奴若眞欲入貢, 則自有舊路, 而侵犯小邦, 此假道之意也。 是故小邦, 以死拒之。 且此賊前此, 亦再三請和, 小邦只念復讎之義, 不計肝腦塗地, 以至於此, 幸賴天朝之威靈, 庶冀復此深讎。 賊雖退去, 而讎未復焉, 則生不如死也。" 提督曰: "已曉國王意。 當報經略, 進兵以討。" 上曰: "不討賊, 無以自立於天地間, 得復此讎, 則雖死於明日, 無悔也。" 提督曰: "國王爲祖宗之意, 已知之。" 上曰: "聖天子勑旨懃懇。" 提督曰: "爲二百年事大忠順之意也。" 上就提督前, 掩泣曰: "此賊滅人宗社, 發掘先塚, 若報此讎, 萬死何悔?" 提督曰: "已領國王意。 愛惜錢糧, 保全將士, 亦聖旨也。 且吾亦受制於人, 不自爲擅, 當移咨於經略。" 云。 於是, 扈從諸臣下庭, 陳辭曰: "聞大人進兵之音, 不勝感激, 敢行叩頭禮。" 左相尹斗壽進曰: "將欲上書, 陳達悶迫之情, 敬聞大人此言, 謹謝。" 遂下庭, 再拜, 提督答百官曰: "得任吾意, 則何至今不進耶? 兵家議論多岐, 非但經略如此, 兵部亦如此。 國王陪臣急於復讎之意, 則已領之, 不復多言。" 上曰: "大人受天子明命, 三軍進退, 在大人之手, 經略亦豈不從大人之言乎? 小邦, 專仰大人而已。" 提督謂洪純彦曰: "爾自吾父時, 出入中國, 爾不知天朝事耶? 武官受制於人, 而不能自擅, 故累請於經略, 催兵進勦, 而經略以爲 ‘講和, 則朝鮮可以無憂’ 云。 今觀國王群臣涕泣以請, 心甚感動。" 上曰: "今觀京畿布政司成泳書狀, 南陽、仁川、安山、衿川等地及江原道
              春川境上, 倭賊恣意剽掠, 少無忌憚, 以此見之, 賊情其可知矣。" 提督聞言, 若驚曰: "如此則甚可惡也。 卽當進擣其巢穴。" 上曰: "不復此讎, 則不可爲人而立於天地間, 雖生何關? 專仰大人而已。" 提督曰: "腹痛, 請休酒禮。" 上曰: "聞大人愆和, 不勝仰慮。" 遂進禮單。 上曰: "聞經略移文, 欲罪張都司, 此是小邦之罪, 非都司之責也。" 提督曰: "然。 國王言之, 當饒。" 上曰: "大人賑活開城飢民, 不勝拜謝。" 提督曰: "吾見民飢以死, 報經略, 請軍資以救荒, 是吾意也。" 上曰: "小邦蒙恩, 不可盡言。" 提督曰: "中國視猶一體, 何謝之有?" 提督出就舍, 上仍接鄭同知文彬。 上曰: "小邦事勢, 極爲悶迫, 恐不能討賊復讎。" 答曰: "三軍進退, 係大將, 發縱指示, 在經略, 兵家之事, 不可漏洩, 終當盡殺無餘。 提督見貴國君臣相與泣涕, 不勝懇惱。" 上曰: "大人豈無贊助之策耶?" 答曰: "亦不無贊助之策, 兵家之事, 何敢漏洩?" 上曰: "可成復讎之志, 感激難言。" 答曰: "定成無疑。" 酒一行, 鄭同知請止, 曰: "國王勞動, 吾亦病矣。"

○經略移咨: 大槪, 本國八道之中, 某道、某邑, 倭奴盡數占據; 某道上犯; 某道未犯; 某處某道, 全未入境, 逐一備細, 開寫明白, 咨復施行。 回咨曰: ‘如平安道
              平壤府城ㆍ中和ㆍ祥原等郡, 俱經焚蕩占住。 寧邊ㆍ肅川ㆍ成川ㆍ定州ㆍ安州ㆍ龜城ㆍ朔州ㆍ昌城ㆍ義州ㆍ江界等府鎭、德川ㆍ順川ㆍ熙川ㆍ雲山ㆍ嘉山ㆍ郭山ㆍ宣川ㆍ鐵山ㆍ龍川ㆍ渭原ㆍ碧潼ㆍ博川ㆍ理山ㆍ寧遠ㆍ慈山ㆍ价川等郡、甑山ㆍ咸從ㆍ江西ㆍ永柔ㆍ龍崗ㆍ三和ㆍ順安ㆍ江東ㆍ三登ㆍ陽德ㆍ孟山ㆍ泰川ㆍ殷山等縣, 俱賊未入境。 黃海道
              黃州ㆍ海州ㆍ瑞興ㆍ平山ㆍ豐川等府鎭、鳳山ㆍ谷山ㆍ遂安ㆍ信川ㆍ安岳ㆍ載寧ㆍ白川等郡、新溪ㆍ牛峯ㆍ文化ㆍ松禾ㆍ長淵ㆍ瓮津ㆍ康翎ㆍ殷栗ㆍ江陰ㆍ長連ㆍ兎山等縣, 俱經焚蕩占住。 只延安府一城, 守臣固守, 奮勇拒敵, 賊遂大挫而去。 京畿
              廣州ㆍ驪州ㆍ坡州ㆍ楊州ㆍ水原ㆍ富平ㆍ利川ㆍ仁川ㆍ長湍ㆍ南陽等府鎭、楊根ㆍ豐德ㆍ加平ㆍ安山ㆍ朔寧ㆍ安城ㆍ麻田ㆍ高陽等郡、龍仁ㆍ振威ㆍ永平ㆍ陽川ㆍ金浦ㆍ砥平ㆍ抱川ㆍ積城ㆍ果川ㆍ衿川ㆍ通津ㆍ交河ㆍ漣川ㆍ陰竹ㆍ陽城ㆍ陽智ㆍ竹山等縣, 俱經焚蕩, 亦有占據。 江華ㆍ喬桐等府縣, 俱賊未入境。 江原道
              原州ㆍ淮陽ㆍ襄陽ㆍ春川ㆍ三陟ㆍ江陵ㆍ鐵原等府鎭、通川ㆍ平海ㆍ旌善ㆍ高城ㆍ扞城ㆍ寧越ㆍ平昌ㆍ等郡、金城ㆍ蔚珍ㆍ歙谷ㆍ伊川ㆍ平康ㆍ金化ㆍ狼川ㆍ洪川ㆍ楊口ㆍ橫城ㆍ麟蹄ㆍ安峽等縣, 俱經賊患, 亦有占住。 慶尙道
              慶州ㆍ星州ㆍ安東ㆍ昌原ㆍ金海ㆍ密陽ㆍ善山ㆍ大丘ㆍ東萊等處府鎭、草溪ㆍ蔚山ㆍ梁山ㆍ淸道ㆍ醴泉ㆍ永川ㆍ興海ㆍ金山ㆍ咸安ㆍ陜川等郡、慶山ㆍ固城ㆍ巨濟ㆍ義城ㆍ泗川ㆍ鎭海ㆍ開寧ㆍ三嘉ㆍ高靈ㆍ宜寧ㆍ河陽ㆍ龍宮ㆍ彦陽ㆍ漆原ㆍ仁同ㆍ聞慶ㆍ咸昌ㆍ知禮ㆍ玄風ㆍ軍威ㆍ比安ㆍ義興ㆍ新寧ㆍ靈山ㆍ昌寧ㆍ機張ㆍ熊川等縣, 俱經焚蕩, 占住。 靑松ㆍ寧海等府、榮川ㆍ豐基ㆍ咸陽等郡、南海ㆍ盈德ㆍ居昌ㆍ奉化ㆍ河東ㆍ淸河ㆍ安陰ㆍ丹城ㆍ禮安ㆍ迎日ㆍ長鬐ㆍ眞寶等縣, 俱賊未入境。 只晋州一城, 本鎭官固守拒賊, 斬殺甚衆, 賊遂遁歸。 咸鏡道
              安邊ㆍ德原ㆍ鍾城ㆍ慶興等府鎭、文川ㆍ高原ㆍ三水ㆍ端川等郡、洪原ㆍ利城ㆍ明川等縣, 俱經賊患, 亦有占住去處。 忠淸道
              忠州ㆍ淸州等鎭、淸風ㆍ丹陽ㆍ槐山等郡、文義ㆍ堤川ㆍ懷德ㆍ延豐ㆍ陰城ㆍ淸安ㆍ鎭川ㆍ永春ㆍ報恩ㆍ永同ㆍ黃澗等縣, 俱經焚蕩, 亦有占住。 公州ㆍ洪州等鎭、林川ㆍ泰安ㆍ韓山ㆍ舒川ㆍ沔川ㆍ天安ㆍ瑞山ㆍ沃川ㆍ溫陽等郡、鴻山ㆍ德山ㆍ平澤ㆍ稷山ㆍ定山ㆍ靑陽ㆍ恩津ㆍ懷仁ㆍ鎭岑ㆍ連山ㆍ尼山ㆍ大興ㆍ扶餘ㆍ石城ㆍ庇仁ㆍ藍浦ㆍ結城ㆍ保寧ㆍ海美ㆍ唐津ㆍ新昌ㆍ禮山ㆍ木川ㆍ全義ㆍ燕歧ㆍ靑山ㆍ牙山等縣, 俱賊未入境。 全羅道
              珍山ㆍ錦山等郡, 龍潭ㆍ茂朱等縣, 俱被焚掠外, 羅州ㆍ光州ㆍ南原ㆍ長興ㆍ順天ㆍ潭陽ㆍ濟州等府鎭、寶城ㆍ益山ㆍ古阜ㆍ靈巖ㆍ珍島ㆍ淳昌ㆍ金堤ㆍ礪山ㆍ靈光ㆍ樂安等郡、昌平ㆍ臨陂ㆍ萬頃ㆍ金溝ㆍ綾城ㆍ光陽ㆍ龍安ㆍ咸悅ㆍ扶安ㆍ咸平ㆍ康津ㆍ玉果ㆍ高山ㆍ泰仁ㆍ沃溝ㆍ南平ㆍ興德ㆍ井邑ㆍ高敞ㆍ茂長ㆍ務安ㆍ同福ㆍ和順ㆍ興陽ㆍ海南ㆍ求禮ㆍ谷城ㆍ長城ㆍ珍原ㆍ雲峯ㆍ任實ㆍ長水ㆍ鎭安ㆍ大靜ㆍ旌義等縣, 俱賊未入境。 只全州府一城, 賊至城外, 望見守備完固, 不犯而退。
地名: 南陽 (京畿道, 都護府)
年: 1594.0

○鞫申鵠。 供招, "校生申鵠, 年七十五。 我雖山謙之妻父, 年老將死, 長伏室中, 山謙外間所爲事狀, 勢所難知" 云。 鞫申起一。 供招大槪, "校生申起一, 年二十五。 雖曰山謙妻娚, 唐瘧臥痛, 至於二年, 病廢之人, 義兵陣中, 亦不從事。 山謙事狀, 勢難得知。 觀我形狀, 爲人可知, 在一鄕亦不出入, 一鄕之人, 亦不相知。" 云。 鞫申應希。 供招大槪, "定虜衛申應希, 年二十六。 我姓辛姓而非申也。 壬辰六月, 應募於趙憲陣, 淸州、錦山, 連往接戰, 父慶一戰死于錦山。 憲死, 山謙代領。 十一月檢察使軍官自望, 以軍器諸具持去事, 到山謙齋宮。 十二月隨山謙赴恩津, 山謙獨往到全州, 見李山甫, 又見翼虎將軍之後, 我亦隨行。 正月望時, 山謙家奴, 來說巡察使, 以軍糧不納之故, 囚山謙之家僮云。 山謙使我傳言於其家曰: ‘義兵時用餘牛馬, 或給翼虎將軍, 或納巡察使計料。 軍糧則已納于御史’云。 傳言之際, 爲巡察使軍官所捉云。 與山謙處處同行, 而山謙只言討賊一事, 不言叛逆之事。 但山謙凡事, 不議於人, 常獨斷任意爲之, 人皆不相好, 他餘事, 專不得知" 云。 上曰: "戚金欲爲我國盡力, 誠可取也。 倭奴降表若達, 則我國之事去矣, 續遣使臣, 冠蓋相望可矣。 必擇年少文官, 須及沈惟敬之行。" 柳成龍曰: 必須擇遣專對之才。" 上曰: "使臣, 當何以稱號?" 柳成龍曰: "稱以陳奏使可也。" 柳成龍承上敎, 以朴東亮、李光庭、李睟光, 陳奏使擬望入啓。 上曰: "許筬加資以送。" 許筬以問事郞廳方在前, 卽辭出。 以應敎朴東賢, 代爲問事郞廳, 鞫田植。 供招大槪, "閑良田植, 年三十二。 以趙義將軍官, 壬辰十二月, 李山謙陣中從軍, 正月以病在家, 凡七八朔。 去八月二十五日, 防禦使李思命軍官自望, 去十二月受由還家, 巡察使軍官, 以爲義兵從軍者, 中路執捉, 問將帥去處, 我答以 ‘相離已久, 不知去處’云。 今聞山謙, 在全州被捉云。" 再推招辭, 與前招無加減。 山謙親信之人, 則掌書記公州居盧應晫, 禮山居朴里仁, 軍官辛應希云。 鞫元守心。 供招大槪, "前羽林衛元守心, 年五十。 趙憲聚義兵時, 軍官稱號, 憲死後, 李山謙代領。 前年四月, 受由還家, 絶不相通, 其兇謀, 勢所難知" 云。 鞫安遵道。 供招大槪, "宣傳官安遵道, 年四十三。 趙憲義將時, 李山〈謙〉爲別將, 我則從事官稱號。 憲死後, 防禦使李沃軍官自望, 李山謙以爲趙將從事官, 而巡察使處移文, 我不得已從軍。 前年四月, 倭賊南下後, 我則先爲退來, 其逆謀, 勢所難知" 云。 上曰: "罪人旣皆平問, 宜刑訊更推。" 張雲翼曰: "山謙之奴莫同, 不可不鞫。" 柳成龍曰: "在撫軍司, 已刑二次。" 平問莫同。 供招大槪, "十二月山謙向全羅道, 我則不爲隨行, 山謙囚禁後, 以爲: ‘山謙無所犯’, 少無逃躱之計, 因留五日, 撫軍司竝囚矣。 隨行二年, 山謙別無所爲, 只討賊一事, 在家無往來人, 只元守心、申起一, 義兵中安遵道、田植而已, 吳叅奉、朴正字, 本不聞知。" 壓膝幾至殞命, 終不承服。 申應希訊杖三十度不服, 上命壓膝, 亦不承服。 申起一訊杖壓膝, 皆不承服。 柳成龍曰: "此等罪人, 皆不承服。 若事干諸人, 盡爲刑訊, 則傷人必多。 李山謙直爲嚴鞫何如?" 上曰: "領相之意以爲: ‘其身旣出賊口, 死無足惜, 事干則恐有枉死之弊’, 此言是矣。 然獄體, 不宜如是。 必事干歸一然後, 宜推當身。" 張雲翼曰: "下情, 皆如領相之意。" 上曰: "若先問山謙, 而承服處決之後, 事干皆稱冤, 則處置甚難。" 諸臣皆曰: "洪瑴等, 必無不知。" 上卽命招入洪應沂、洪瑴、洪蘭生等于庭, 百般開諭, 以山謙事從容下問, 則瑴等曰: "山謙爲儒眞之黨, 臣等所未聞。 若聞之, 何敢不達?" 僧道玄供招大槪, "以僧靈圭義陣軍人, 赴戰于淸州、錦山之戰, 墜絶壁, 僅得生還, 居山謙近處, 故自募從軍。 前年五月, 隨行慶尙道, 飢餒還來, 但願終始爲國, 他餘事, 不得知之。" 刑訊不服。 上曰: "此僧癡甚, 山謙之逆謀, 誠所難知。 壓膝少頃, 宜停之。 此後更有可問之人乎?" 柳成龍曰: "達夜嚴訊, 恐有(經)
                〔徑〕
              斃者。" 成龍曰: "近來飢饉太甚, 敬、昌陵近處, 有行人捉而食之。 其旁屯田官, 不勝畏懼, 設柵而居。" 尹承吉曰: "戶曹之督納千金木楡木皮, 乃爲飢民也。 今聞分定於嶺南。 嶺南蕩敗之地, 孑遺之民, 豈可督徵乎?" 上曰: "此戶曹公事乎?" 柳成龍曰: "臣問于戶曹, 則戶曹不知, 至爲非矣。" 上曰: "畿甸有種麥之處乎?" 柳成龍曰: 通津、南陽多耕, 高陽、楊州、坡州之間, 無一處耕種。" 朴忠侃曰: "富平府使奇勳, 多行虐政, 民不聊生, 無意耕種云。" 崔興源曰: "平安監司陸運種子, 而亦能移運, 黃海道則漕運於通津, 可以一潮得達, 而不爲繼運矣。" 上曰: "責在方伯, 朝廷何不處置?" 崔興源曰: "寒食已近, 耕種節晩, 牟種今雖督運, 無及矣。 守令善治者, 流民蘇息。 長湍府使韓德遠, 能安集流民云。" 鄭崐壽曰: 鳳山郡守移授滿浦僉使, 民失此守, 則無以爲生。" 上曰: "然。" (沈壽喜)
                  〔沈喜壽〕
                
              曰: "賢守令遷動甚重。 若非金宗得, 鳳山必不支, 稷山之保合, 皆稱朴宜之功也。" 初更罷黜。
地名: 南陽 (京畿道, 都護府)
年: 1606.0

○憲府啓曰: "臣等伏承聖批以: ‘但當依予言, 擧行而已。 罷職則反有所傷。’ 爲敎, 臣等竊惑焉。 臨海君
              珒多行非義, 害及鷄豚之罪, 輿情之所共憤, 聖鑑之所洞燭, 是豈但治頑奴、黜官妓, 所能懲者乎? 私恩雖重, 公義至嚴, 一罷其職, 使知王法之可畏, 則有所戒戢, 而漸至於改過從善矣。 於此益見, 聖上愛而能敎之盛意, 而庶全天倫之至恩, 有何傷乎? 請亟命罷職, 以爲諸王子之戒。 兩界官物, 毋得率畜, 祖宗朝法制, 非不嚴重。 而近來紀綱解弛, 人不畏法, 公然率畜者甚多, 不可不隨現痛治。 姑以臣等所聞者言之, 判尹尹昉、左尹韓德遠、右尹南瑾、行護軍鄭光績、慶尙監司柳永詢、刑曹參判南以信、南陽府使趙挺、右承旨李善復、行護軍柳澗、行大護軍李覮、行副護軍崔濂、行司果李景麟、行副司果金
              、行副護軍金時獻、前府使鄭文孚、前縣監尹宜臣、司諫李好義、典籍李慶禥、司成李廷馦、前郡守李幼淵、前牧使黃洛、前郡守李馪ㆍ任就正、前正郞白大珩、沃川郡守柳德新、歸厚別提李哲光、松羅察訪李煿、楊林都正
              享胤、石陽正
              霆、丹城副守
              鐵
                  〔鎭〕
                
              , 俱以宰相、朝官、宗室之人, 西北官物, 冒法率畜, 極爲無謂。 請竝命先罷後推。 及第尹宖、生員趙振, 西北官物, 亦爲作妾, 而時無現在職名, 推考治罪。 兩界官物, 令該司一一刷還外, 漏落人無遺摘發, 一體施行。 自前刷還之擧, 非至一再, 而纔還原籍, 旋卽率來, 此實由於縱恣無忌, 不有國法之致。 今此刷還之後, 如有如前率來者, 依法科斷, 其道監司推考, 本邑守令罷職事, 奉承傳施行。" 答曰: "臨海君不允。 竝推考。"

○諫院啓曰: "臣等將臨海君
              珒論罷事, 累瀆天聽, 兪音尙閟, 臣等不勝悶鬱焉。 私門打傷, 橫奪民財, 攘刼惟正之供, 侵徵違, 理之債, 縱奴肆暴, 蔑法恣淫, 擧國人心, 莫不憤鬱, 公論日以益激, 請命罷職。 兩界官物, 不得率來內地, 祖宗朝立法之意, 至嚴且重。 近來邦憲解弛, 有識士大夫, 冒法率畜者甚多。 國家雖申明刷還, 而未聞盡還原籍, 物情之未便久矣。 姑擧其現出於所聞者言之, 左贊成柳根、判尹尹昉、刑曹參判南以信、行護軍鄭光績、右尹南瑾、慶尙監司柳永詢、南陽府使趙挺、前府使鄭文孚、右承旨李善復、行司正李景麟、行副護軍柳澗、楊林都正
              亨胤、石陽正
              霆、德信正
              鸞壽、丹城副守
              鎭、文臣兼宣傳官李幼淵、沃川郡守柳德新、前郡守李馪、豐基郡守洪翼俊、典籍李慶禥、前正郞白大珩等, 兩界人物, 皆任意率畜。 而其中柳根與鎭, 或畜私婢; 或畜良女, 亨胤, 品官女子, 作妻率來, 此則雖非官物, 其犯法則一也。 請竝命先罷後推, 其所率人物, 令該司一一刷還。 此外未及聞見者及士庶之潛爲率居者, 必不止此, 亦令無遺摘發刷還, 各當律科罪施行。" 答曰: "臨海君不允。 竝推考。"
地名: 南陽 (京畿道, 都護府)
年: 1615.0

○文擎天者, 自稱慶州校生, 初爲捕盜廳所捉, 囚於典獄。 自知罪大難免, 爲死中求生之計, 遂上變告。 其供辭曰: "癸丑年九月, 受都監興販綿布, 貿銀上來, 接置于主人家, 見失於偸兒, 放賣奴婢, 僅得償納。 以謁聖觀光, 習射于慕華館, 馳馬於迎詔門近處。 有名不知五六人, 托稱買馬, 率往于長興洞居金立信家, 更不言買馬之事, 沽酒饋之, 問以姓名, 不言而還。 翌日路上逢尹錡稱名者, 引往於東大門內第二橋邊主人家, 則昨日金立信家聚會人, 皆在其家。 又爲沽酒相飮, 出紙筆, 書以示之, 皆盟誓之言。 紙末書各人姓字, 其中三人, 已着署矣。 問曰: "此何事也?" 尹錡答曰: ‘汝着署則當言之。’ 着署而亦不言, 至黃昏始言曰: ‘吾等所爲之事, 汝亦爲之乎?’ 答曰: ‘當依汝等所爲。’ 尹錡曰: ‘吾及鄭好義則聚軍于忠淸道, 金立信、黃蘭秀聚軍于黃海道, 汝則慶尙道人也, 當與金慶男, 往慶尙道。’ 答曰: ‘當如所言。’ 方欲告變之際, 醴泉居忠贊衛李嗣音, 以徵債事, 囑于大將囚我, 遂告于典獄參奉。 少頃, 金慶男持諺書三十六名都目而來, 密言曰: ‘吾則不解文, 汝以眞書書之。 此乃前年逆謀聚軍之數也, 此書自前年爲之者也。’ 遂令獄官囚慶男, 捕盜軍官二人適在其處, 遂言尹錡、金立信、鄭好義、黃蘭秀姓名、居住, 使之捕捉囚之。 金弘俊稱名人, 適然來到, 金慶男亦自謂同黨, 令獄官囚之。 當初同謀六人中, 崔時望以推奴事, 被囚於南陽, 金友立時在京中。 都目中三十餘人, 各有其黨, 魁首則前楊口縣監李庭男也。 欲於祔太廟時, 聚軍謀逆。 與金慶男面質, 則可知虛實也。"
地名: 南陽 (京畿道, 都護府)
年: 1619.0

○己未六月二十九日庚辰同副承旨趙纘韓啓曰: "江都爲邑, 地方百里, (而)四面面水。 最居上游而與京輦作配, 四絶賊衝而控制八方, 此實天府金湯, 萬世不亡之右地也。 雖以天下之廣、海內之大, 摠究方誌, (而論之形勢之奇,) 未有彷彿于此者。 惟此江邑, 距漢陽百里, 而介浦巷之外, 峙泮洋之左, 爲四面拒敵之形勝。 誠以板屋船三十隻, 各領兵船若干, 分作四翼, 截拒其要害而守之, 則雖以三吳百萬之戰艦, 亦將無如之何。 (果如)
              依相臣所言, 飛報(于)
              兩南左右水營, 趁開月念前, (以其)分(一)定(數領)板屋, 准到浦口, 則以其(整頓)格軍, 可調三十艘之用(者, 或可周旋。 以)臣竊
              (所)揣江都之濟危禦敵, 非特我國之第一, 雖校諸天下, 莫之與京。 而自數年群議未定, 或稱羅州, 或稱安東, (而)莫適所從。 副察使一巡而未決, 體察使再巡而未決, 及至相臣三巡(圖畵), 尙未完事。 萬一遼左失守, 則自關以外, 非中國之有也, 今者敵擧遼陽
              (之日), 只在旬望(之內)。 而整格軍、徵戰船, 遠在數十日之外, (則)其爲危迫, 當如何哉? 況人心之如是不測, 國事之如是無形, 殿下深居九重(之內), 罕接臣僚(相接), 則何從而盡知(之乎)? 二百年昇平之餘, 猝遇壬辰之亂, (而)先王西狩之日, 已知民心之罔測。 況今紀綱之委靡, 百倍於壬辰(之前), 而人情物態, 已到於無可奈何(者乎)? 江都雖近, 若待西報而移御, 則亦無異致千里之難矣。 今日之勢, 豈不岌岌而恬憘玩愒, 莫之爲念? 苟或奴賊專事上國, 不以我東爲有無, 則江都之勝, 不足移御也, 格軍不足催括也, 戰船不足催泊也。 如以西賊爲萬有一憂於數月之前, 則(勿以舟師爲泛泛, 而)使備局極擇文武中解事一員, 加設大將, 委以格軍、戰船等事, 責成於旬月之間。 雖無奴賊犯境之急, 宮人宦官, 或先預往, 若如行宮, 則他日行幸之際, 人心不驚, 庶無鳥散之患。 伏願殿下勿以賊遠而狃安, 惟以一日爲急, 旬月之內, 完畢江都之役, 以爲擧國依歸保障之地。 則臨急而無何走之嘆, 退守而有必勝之利。 以之控引八道、通使中國, 皆得其路。 而必須延安、安西、喬桐、金浦、通津、南陽、仁川之邑, 各得(其)賢宰(有計慮者), 然後替爲輔車之形, 而倚作蜈蚣之勢也。 敵未壓境而(區區)獻(計於)移保之策(者), 臣亦知太早計, 而人將以爲怯也。 第臣頃見張晩以啓, 云: ‘潦水之前, 賊必不動’, (人皆以爲然, 而)臣獨以爲不然。 (若使奴賊知兵, 必於此時犯遼。) 何者? 經略旣遞, (而)新不代舊, 喪師之後, 尙無添戍(之擧), 使奴酋苟知兵者, 必及此時而勿失。 賊若得志, 則兇謀(之)所在, 何其量哉? 江都移避(之擧), 果保其無此事乎? 若然而(尙)不早爲之所, 則君臣嘖嘖, 噬臍莫及。 臣之愚意, 舟師繕完(之)急, (急)於營建(者此)也。 伏願亟下備局, 刻期規劃。 臣待罪該房, 目見邊報孔棘, 夜不能接目, 冒昧仰瀆。" 傳曰: "令備邊司急急議處。"
地名: 南陽 (京畿道, 都護府)
年: 1628.0

○慶平君
              玏, 來啓以爲: "重被金槃之侵辱, 敢來待罪。" 執義金槃以此引避曰: "頃日, 本府因南陽府使李明漢牒報以爲: ‘慶平君縱奴竊牛, 及其捕囚, 脫獄而走, 移怒府吏,棍打無數’ 云。 以其文報, 通示同僚, 囚其宮奴。 卽聞慶平君, 親往府吏家, 獲其吏及妻子, 以馬鞭, 手自緊打, 拘置宮內, 此實近古所未有之事。 今見其啓辭, 擧臣姓名, 若以臣爲聽人陰囑者然。 緣臣庸懦, 致令法府風采, 墜落至此, 請命遞斥。" 答曰: "勿辭。" 其後, 因慕華館觀武才 擧動, 玏訴於上曰: "金槃、洪瑞鳳、李明漢, 誣臣太甚, 囚治奴僕, 非止一再, 請垂矜憐。" 上亦優容之。 兩司竝請罷職, 累啓而後, 從之。
地名: 南陽 (京畿道, 都護府)
年: 1651.0

○諫院啓曰: "近來世道日非, 人心不淑, 背主之奴, 投入權勢之家者, 滔滔皆是。 故南陽君
              洪振道, 稱以先朝賜牌, 奪占朴濬之奴婢。 及濬起訟, 該曹當考據文籍, 依法處決, 而因振道陳疏, 嚴旨累降, 更令刑曹處斷, 刑曹徒思承順聖意, 不顧訟理曲直, 諉以先朝之敎, 決給於振道。 至於佐貳之官, 知其枉法, 不肯聯署, 而獨自署名, 略無顧忌, 其不有公議, 循私蔑法之狀, 殊極可駭。 請刑曹判書尹履之先罷後推。" 不從。